Ҟарачы-Черқьесиа атеррорист дааныркылеит
11:18 05.08.2022 (ирҿыцуп: 11:55 05.08.2022)
© Foto / ЦОС ФСБ РФФСБ предотвратила теракт в Крыму
© Foto / ЦОС ФСБ РФ/
Урыстәыла АШәМ аҿы ирҳәеит иаанкыло апрокуратуреи арратә комиссариати ԥжәаны Украинаҟа абналара игәы ишҭаз.
АҞӘА, нанҳәа 5 – Sputnik. Ҟарачы-Черқьесиа аҳҭнықалақь аҿы атәыла амчрақәеи аруааи рганахь ала атеракт амҩаԥгара згәы иҭаз атеррорист дааныркылеит, абри атәы аанацҳауеит РИА Новости Урыстәыла АШәМ апресс-маҵзура адыррақәа шьаҭас иҟаҵаны.
"Черкесск ақалақь аҿы даанкылан 1992 шықәсазы ииз Урыстәыла атәылауаҩ, анеонацисттә идеологиа адгылаҩ. Иара атәыла азинхьчаратә мчрақәеи аруааи рганахь ала атеракт амҩаԥгара игәы иҭан, аиҿкаара "Правый сектор"анапынҵала", - аҳәоит адырраҭараҿы.
Иаанкыло иҩны аимдараан ирбеит анапылаҟаҵаратә арҭҟәацгақәа ҩба, иԥижәараны иҟаз ахыбрақәа рахь анеиратә схемақәа, иара убасгьы "Правыи сектор" алахәылацәеи иареи рышәҟәеимдара.
Иаанкылоу иҿы иқәшаҳаҭхеит. Иара иганахь ала ашьаус хацыркуп атеракт амҩаԥгарази аекстремисттә еиҿкаара алахәрази.